CELEX: 32018D1612
Language: fi
Date: 2018-10-25 00:00:00
Title: Neuvoston päätös (YUTP) 2018/1612, annettu 25 päivänä lokakuuta 2018, Burundin tilanteen johdosta määrättävistä rajoittavista toimenpiteistä annetun päätöksen (YUTP) 2015/1763 muuttamisesta

26.10.2018   
               
               
                  FI
               
               
                  Euroopan unionin virallinen lehti
               
               
                  L 268/49
               
            
         NEUVOSTON PÄÄTÖS (YUTP) 2018/1612,
         annettu 25 päivänä lokakuuta 2018,
         Burundin tilanteen johdosta määrättävistä rajoittavista toimenpiteistä annetun päätöksen (YUTP) 2015/1763 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 1 päivänä lokakuuta 2015 päätöksen (YUTP) 2015/1763 (1) Burundin tilanteen johdosta määrättävistä rajoittavista toimenpiteistä.
                  
               
                     (2)
                  
                  
                     Päätöksen (YUTP) 2015/1763 uudelleentarkastelun perusteella rajoittavia toimenpiteitä olisi jatkettava 31 päivään lokakuuta 2019.
                  
               
                     (3)
                  
                  
                     Yhden luonnollisen henkilön osalta on käytettävissä täydentäviä tunnistetietoja.
                  
               
                     (4)
                  
                  
                     Päätös (YUTP) 2015/1763 olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen (YUTP) 2015/1763 6 artiklan toinen kohta seuraavasti:
            
               ”Tätä päätöstä sovelletaan 31 päivään lokakuuta 2019 asti.”
            
         
         
            2 artikla
            Muutetaan päätöksen (YUTP) 2015/1763 liite tämän päätöksen liitteen mukaisesti.
         
         
            3 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 25 päivänä lokakuuta 2018.
            
               
                  Neuvoston puolesta
               
               
                  Puheenjohtaja
               
               J. BOGNER-STRAUSS
            
         
         
            (1)  Neuvoston päätös (YUTP) 2015/1763, annettu 1 päivänä lokakuuta 2015, Burundin tilanteen johdosta määrättävistä rajoittavista toimenpiteistä (EUVL L 257, 2.10.2015, s. 37).
      
      
         
            LIITE
            Korvataan päätöksen (YUTP) 2015/1763 liitteessä otsikon ”Luettelo 1 ja 2 artiklassa tarkoitetuista henkilöistä, yhteisöistä ja elimistä” alla oleva 3 kohta seuraavasti:
            
               
                            
                        
                        
                           Nimi
                        
                        
                           Tunnistetiedot
                        
                        
                           Luetteloon merkitsemisen perusteet
                        
                     
                           ”3.
                        
                        
                           Mathias/Joseph NIYONZIMA
                           alias KAZUNGU
                        
                        
                           Syntymäaika: 6.3.1956; 2.1.1967
                           Syntymäpaikka: Kanyosha Commune, Mubimbi, Bujumbura-Rural Province, Burundi
                           Rekisterinumero (SNR): O/00064
                           Burundin kansalainen. Passin nro: OP0053090
                        
                        
                           Kansallisen tiedustelupalvelun upseeri. Vastuussa poliittisen ratkaisun löytymisen estämisestä Burundissa yllyttämällä väkivaltaan ja tukahduttamistoimiin mielenosoituksissa, jotka alkoivat 26. huhtikuuta 2015 sen jälkeen, kun oli ilmoitettu presidentti Nkurunzizan presidenttiehdokkuudesta. Vastuussa avun antamisesta puolisotilaallisten Imbonerakure-joukkojen koulutukseen, koordinointiin ja aseistamiseen myös Burundin ulkopuolella. Nämä joukot ovat vastuussa väkivaltaisuuksista, sortotoimista ja vakavista ihmisoikeusrikkomuksista Burundissa.”